# Mary Poppins (film)

| *Mary Poppins* |
| --- |
| Generell informasjon |
| Utgivelsesår | 1964 |
| Prod.land | USA |
| Lengde | 139 min. |
| Språk | Engelsk |
| Bak kamera |
| Regi | Robert Stevenson |
| Produsent | * Walt Disney
* Bill Walsh
 |
| Manusforfatter | * Bill Walsh
* Don DaGradi
 |
| Basert på | *Mary Poppins*  av P.L. Travers |
| Musikk | * Irwin Kostal (musikk)
* Richard M. Sherman
* Robert M. Sherman (sanger)
 |
| Sjeffotograf | Edward Colman |
| Klipp | Cotton Warburton |
| Foran kamera |
| Originalstemmer | * Julie Andrews
* Dick van Dyke
* Glynis Johns
* David Tomlinson
 |
| Norske stemmer | * Jannike Kruse
* Johannes Joner
* Kari-Ann Grønsund
* Sverre Bentzen
 |
| Annen informasjon |
| Prod.selskap | Walt Disney |
| Distributør | Buena Vista Distribution |
| Premiere | 27. august 1964 |
| Eksterne lenker |
| Offisielt nettsted (en)
 |
| IMDb
 |

Mary Poppins er en musikalfilm fra 1964 med Julie Andrews og Dick Van Dyke i hovedrollene, produsert av Walt Disney og basert på bøkene om *Mary Poppins* av P.L. Travers med illustrasjoner av Mary Shepard. Filmen var regissert av Robert Stevenson og skrevet av Bill Walsh og Don DaGradi med sanger skrevet av Sherman-brødrene. Filmen ble innspilt i Walt Disney Studios i Burbank, California.

Julie Andrews vant Oscar for beste kvinnelige hovedrolle for sin innsats som Mary Poppins, og filmen vant også Oscar for beste filmklipp, Oscar for beste originalmusikk, Oscar for beste sang («Chim Chim Cher-ee») og Oscar for beste visuelle effekter. Den var nominert i totalt 13 kategorier. Det amerikanske filminstituttet (AFI) har kåret filmen til tidenes 6. beste filmmusikal fra USA.

## Handling

Handlingen utspiller seg i år 1910 i London, og kostymer og kulisser er typiske for den edvardianske stilepoken.

Filmen starter med at bankmannen George Banks kommer hjem fra arbeid. Hans kone Winifred forteller at deres tjenestepike «Katie Nanna» har forlatt jobben sin etter at barna deres, Jane og Michael, har stukket av for fjerde gang den uken. Like etter kommer konstabel Jones hjem med de to rømlingene. Herr Banks må ansette en ny barnepike, og annonserer etter en streng barnepike. Jane og Michael lager sin egen annonse for å forsøke å få en snillere barnepike. Men herr Banks kaster barnas annonse i peisen. Et kraftig vindkast trekker papiret opp gjennom en skorstein, og opp i luften.

Dagen etter ankommer en rekke eldre, bitre barnepiker hjem til dem. De stiller seg i en lang kø utenfor mens de venter på å komme inn til intervju, men et kraftig vindkast blåser dem vekk. Fra vinduet i barneværelset ser Jane og Michael en ung barnepike som seiler ned fra himmelen ved hjelp av en paraply. Mary Poppins presenterer seg for herr Banks, og legger frem barnas annonse – den samme som forsvant opp pipen. Herr Banks innser at hun er den eneste kandidaten til jobben, og motvillig ansetter han henne.

Mary Poppins bruker sine magiske evner for å ta hånd om barna, og bruker dessuten musikk og eventyr for å hjelpe familien med å komme nærmere hverandre.

## Originale stemmer

Julie Andrews.
* Julie Andrews – Mary Poppins; en kvinne med magiske evner som kommer ned fra himmelen som svar på familien Banks' leting etter en ny barnepike
* Dick Van Dyke – Bert, Mary Poppins' nærmeste venn
* David Tomlinson – George Banks, bankmann, far til Jane og Michael.
* Glynis Johns – Winifred Banks, George Banks' hustru, mor til Jane og Michael
* Hermione Baddeley – Ellen, hushjelp hos familien Banks
* Karen Dotrice – Jane Banks, datter av herr og fru Banks, Michaels eldre søster
* Matthew Garber – Michael Banks, sønn av herr og fru Banks, Janes yngre bror
* Elsa Lanchester – Katie Nanna, familien Banks' tidligere barnepike
* Arthur Treacher – politikonstabel Jones
* Reginald Owen – admiral Boom, familiens Banks' eksentriske nabo
* Ed Wynn – onkel Albert
* Reta Shaw – fru Brill, kokke hos familien Banks
* Don Barclay – herr Binnacle, admiral Booms førstestyrmann
* Alma Lawton – fru Corry, innehaver av en pepperkakebutikk og mor til to døtre

## Norske stemmer

Kilde:

* Mary Poppins – Jannike Kruse
* Bert og Daves senior – Johannes Joner
* Fru Banks – Kari-Ann Grønsund
* Herr Banks – Sverre Bentzen
* Jane – Sarah MacDonald Berge
* Michael – Benjamin Helstad
* Ellen – Inger Teien
* Fru Brill – Kjersti Fjeldstad
* Onkel Albert – Ivar Nørve

## Referanser

## Eksterne lenker

* (en) Offisielt nettsted

* (en) Mary Poppins (film) – kategori av bilder, video eller lyd på Commons
* (en) *Mary Poppins* på Internet Movie Database

* (no) *Mary Poppins* hos Filmweb

* (no) *Mary Poppins* hos Filmfront (arkivert versjon)

* (sv) *Mary Poppins* i Svensk Filmdatabas

* (da) *Mary Poppins* i Danmark Nationale Filminstitut

* (fr) *Mary Poppins* på Allociné

* (nl) *Mary Poppins* på MovieMeter

* (en) *Mary Poppins* på The Movie Database – film

* (en) *Mary Poppins* på American Film Institute

* (en) *Mary Poppins* på Rotten Tomatoes